## Agricultura concedix les ajudes per al foment de la innovació tecnològica a través de finques o explotacions col·laboradores per a l’exercici 2025

*** Dels 44 projectes beneficiaris, huit són de la província d’Alacant, 17 de Castelló i 19 de València
* S’han concedit ajudes per import de 486.865 euros**

La Conselleria d’Agricultura, Aigua, Ramaderia i Pesca publica en el *Diari Oficial de la Generalitat Valenciana* ([DOGV](https://dogv.gva.es/va/resultat-dogv?signatura=2025/40524)) la concessió de les ajudes destinades a fomentar la innovació tecnològica a través de finques o explotacions col·laboradores per a l’any 2025, per un import total de 486.864,75 euros procedents de fons propis de la Generalitat.

Els 44 projectes que reben ajuda es distribuïxen de la manera següent: huit en la província d’Alacant, 17 Castelló i 19 de València.

Entre els beneficiaris es troben persones físiques dedicades a l’agricultura o a la ramaderia, persones jurídiques com cooperatives, pimes, societats limitades, societats agràries de transformació, comunitats de regants i també entitats sense ànim de lucre com fundacions i associacions de la Comunitat Valenciana relacionades amb l’activitat agrària.

Estes subvencions estan dirigides a projectes innovadors i d’experimentació sobre adaptació del material vegetal a les condicions ambientals de la Comunitat Valenciana; així com sobre model de producció i transformació agroecològica i sostenible; reducció de la contaminació; estalvi energètic; potenciació i valorització dels recursos genètics autòctons vegetals i animals; projectes realitzats en zones vulnerables, de muntanya, parcs naturals i Xarxa Natura 2000, i reutilització i valorització dels residus agraris i/o agroalimentaris.

Fecha: 30/09/2025